Sergey Lushan. Sergey Ivanovich Lushan (1973-yil 14-iyun, Oʻzbekiston SSR, Bekobod shahrida tugʻilgan) – Oʻzbekistonlik futbol murabbiyi va sobiq professional futbolchi himoyachi ampulasida oʻynagan. Namanganning Navbahor jamoasi bosh murabbiyi. Faoliyati. Klub. Uning yoshlikdagi futbolchilik faoliyati olti yoshida „Paxtakor“ futbol akademiyasida boshlangan. Lushanning birinchi professional klubi "Patriot Moskva" boʻlgan. Futbolchilik faoliyati davomida u Rossiyaning „Okean Naxodka“, „Krilya Sovetov Samara“, „Rostselmash Rostov-na-Donu“ va boshqa klublarida oʻynagan. 2007-yilda „Bunyodkor“ga oʻtib, ikki mavsum oʻynagach klubda oʻz faoliyatini yakunlagan. Xalqaro faoliyati. Lushan 1998-yildagi debyutidan buyon Oʻzbekiston milliy terma jamoasi tarkibida 28ta oʻyinda maydonga tushgan va bitta gol urgan. U 1998-yil 16-noyabrda Hindistonga qarshi oʻrtoqlik uchrashuvida debyut qilgan. Murabbiylik faoliyati. 2008-yilda futbolchilik faoliyatini „Bunyokdor“da yakunlab, klubning yoshlar akademiyasi direktori etib tayinlangan. 2011-yilda "Oʻzbekiston yoshlar ligasida toʻp" suradigan „Bunyodkor“ yoshlar jamoasi oʻrinbosarlari murabbiyi etib tayinlangan. 2013/2014-yillarda Oʻzbekiston Birinchi ligasida toʻp surayotgan „Bunyodkor-2“ klubi bosh murabbiyi boʻlgan. 2014-yilning 11-martida Aleksey Yevstafeyev oʻz lavozimini tark etganidan soʻng, u Oʻzbekiston U-19 terma jamoasiga yangi bosh murabbiy etib tayinlangan. 2014-yilning 6-iyun kuni Oʻzbekiston U-19 terma jamoasidagi vazifasini tark etib, „Bunyodkor“ga bosh murabbiy etib tayinlangan. U bu lavozimda vaqtinchalik boshqaruvchi Aleksandr Volkovni oʻrniga kelgan. 2015-yil 20-sentabr kuni boʻlib oʻtgan „Neftchi Fargʻona“ va „Bunyodkor“ uchrashuvidan soʻng isteʼfoga chiqgan va 2015-yil 23-sentyabrda oʻz lavozimini tark etgan. 2020-yilgi mavsumda Oʻzbekiston Pro ligasida ishtirok etayotgan Samarqandning „Dinamo“ jamoasi murabbiyi sifatida ish boshlagan. Samarqand klubi 5 oy davomidagi faoliyatidan soʻng istefoga chiqarilgan. 2024-yil 19-iyulda Namanganning „Navbahor“ jamoasi bilan shartnoma izmzolagani eʼlon qilngan va bosh murabbiyga aylangan.